**În flori**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă vor plânge norii

Să plângi şi tu cu ei,

Căci puri îţi vor fi ochii,

Ca florile de tei

.

Când soarele va râde,

Să râzi şi tu cu el

Vei simţi mângâierea

Prin flori de muşeţel.

Şi dac-adie vântul,

Lasă-l să te adie,

Dintr-o parte în alta,

Prin puf de păpădie.

Şi dacă păsări cântă,

Atunci cântă cu ele,

Şi lasă-te cuprinsă

În miros de lalele.

Şi dacă timpul trece,

Tu să-l opreşti în loc,

S-adormi înveşmântată

Cu florile de soc.